
				                     Šakių rajono savivaldybės mero
                                                                                      2017 m. spalio 2  d. 

ŠAKIŲ RAJONO SAVIVALDYBĖS VIEŠOSIOS BIBLIOTEKOS DIREKTORIAUS PAREIGYBĖS APRAŠYMAS

I. PAREIGYBĖ

	1. Šakių rajono savivaldybės viešosios bibliotekos (toliau – Biblioteka) direktoriaus (toliau – direktorius) pareigybė yra priskiriama biudžetinių įstaigų vadovų ir jų pavaduotojų grupei.
     2. Pareigybės lygis – A.
     3. Pareigybės paskirtis – planuoti, organizuoti ir kontroliuoti bibliotekos darbą, atsižvelgiant į bibliotekai priskirtus uždavinius ir vykdomas funkcijas, siekiant įgyvendinti bibliotekai iškeltus tikslus. 
     4. Direktorius yra tiesiogiai pavaldus Savivaldybės merui ir atskaitingas savininko (steigėjo) teises ir pareigas įgyvendinančiai institucijai.
     5. Direktorių konkurso būdu į pareigas skiria ir iš jų atleidžia bei kitas funkcijas, susijusias su Direktoriaus darbo santykiais, Darbo kodekso ir kitų teisės aktų nustatyta tvarka vykdo Savivaldybės meras.
      6. Direktorius savo darbe vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos bibliotekų įstatymu, kitais Lietuvos Respublikos įstatymais ir norminiais teisės aktais, Savivaldybės tarybos sprendimais, Savivaldybės mero potvarkiais, Savivaldybės administracijos direktoriaus įsakymais, Lietuvos Respublikos kultūros ministerijos patvirtintais teisės aktais dėl bibliotekų fondo apsaugos, bibliotekų veiklos apskaitos, bibliotekų veiklos norminių dokumentų, statistikos ataskaitų teikimo, Įstaigos nuostatais ir šiuo pareigybės aprašymu.
     
II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

	7. Direktorius turi atitikti šiuos specialius kvalifikacinius reikalavimus:
	7.1. turėti aukštąjį universitetinį humanitarinių mokslų arba socialinių mokslų studijų srities išsilavinimą ar jam prilygintą išsilavinimą;
	7.2. turėti ne mažesnę kaip 2 metų vadovaujamo darbo patirtį kultūros arba informacinės veiklos srityje;
	7.3. būti susipažinusiam su Lietuvos Respublikos Konstitucija, Lietuvos Respublikos bibliotekų įstatymu, Lietuvos Respublikos biudžetinių įstaigų įstatymu, Lietuvos Respublikos darbo kodeksu ir kitais Lietuvos Respublikos įstatymais, tarptautiniais susitarimais ir kitais teisės aktais, reglamentuojančiais bibliotekų veiklą, sugebėjimas pritaikyti juos praktikoje; 
	7.4. būti susipažinusiam su Lietuvos bibliotekų sistema, bibliotekų veikla;
7.5. turėti strateginio planavimo, pokyčių valdymo ir finansinių išteklių planavimo bei dalykinio bendravimo įgūdžių, gebėti formuoti, motyvuoti ir valdyti komandą, mokėti organizuoti ir planuoti bibliotekos darbą, būti orentuotam į tikslus, gebėti sistemiškai analizuoti ir objektyviai vertinti situaciją bei priimti optimalius sprendimus;
7.6. mokėti bent vieną iš trijų Europos Sąjungos oficialių darbo kalbų (anglų, prancūzų ar vokiečių) ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą);
7.7. turėti kompiuterinio raštingumo įgūdžių ir mokėti naudotis informacinėmis technologijomis;
7.8. būti atsakingam, kūrybiškam, iniciatyviam ir pareigingam.

III. ŠIAS PAREIGAS EINANČIO DARBUOTOJO FUNKCIJOS

               	8. Direktorius vykdo šias funkcijas:
8.1. užtikrina Viešosios bibliotekos nuostatuose nustatytų uždavinių ir funkcijų planavimą, organizavimą  ir tinkamą vykdymą bei kontrolę;
8.2. rengia  ir tobulina bibliotekos veiklos kryptis, planuoja žmogiškuosius ir finansinius išteklius,  biudžeto formavimą, numato veiklos priemones ir jų vykdymo kontrolę; 
8.3. atlieka Viešosios bibliotekos ir padalinių darbuotojų darbo užduočių ir darbų planavimą,  paskirstymą, darbuotojų kvalifikacijos kėlimą;
8.4. atlieka Bibliotekos ir padalinių veiklos stebėseną ir vertinimą;
8.5. įstatymų bei kitų norminių aktų nustatyta tvarka atstovauja Viešajai bibliotekai įvairiose institucijose, sudaro sutartis, skiria ir atleidžia darbuotojus;
8.6. vadovaudamasis Lietuvos Respublikos įstatymais, Vyriausybės nutarimais, Kultūros ministerijos, rajono savivaldybės teisės aktais, savo kompetencijos ribose leidžia įsakymus, organizuoja ir kontroliuoja jų vykdymą;
8.7. tvirtina Viešosios bibliotekos ir padalinių darbo organizavimo dokumentus: vidaus tvarkos taisykles, naudojimosi biblioteka taisykles, pareigybių aprašymus, nuostatus, aktus ir kt. bei užtikrina jų vykdymą;
8.8. formuoja Viešosios bibliotekos ir padalinių įvaizdį bei rūpinasi bibliotekos ir jos teikiamų paslaugų reklama;
8.9. nustato rajono bibliotekų plėtros strategiją. Inicijuoja bibliotekų dalyvavimą projektuose, programose ir užtikrina kokybišką jų parengimą bei vykdymą;
8.10. rūpinasi Viešosios bibliotekos ir padalinių modernizavimu, LIBIS (Lietuvos Integralios Bibliotekų Informacinės Sistemos) programinės įrangos diegimu, atnaujinimu ir plėtra;
8.11. rūpinasi Bibliotekos ir padalinių fondų formavimu ir apsauga;
8.12. inicijuoja darbuotojų saugos ir sveikatos bei priešgaisrinių taisyklių rengimą, darbuotojų supažindinimą su šiomis taisyklėmis bei kontroliuoja jų laikymąsi;
8.13. laiku ir kokybiškai vykdo rajono savivaldybės tarybos sprendimus, rajono savivaldybės mero potvarkius, rajono savivaldybės  administracijos direktoriaus ir rajono savivaldybės administracijos  kutūros ir turizmo skyriaus vedėjo nurodymus ir pavedimus;
8.14. bendradarbiauja su kitomis respublikos, rajono bibliotekomis, vietos savivaldos institucijomis, švietimo ir kitomis įstaigomis bei organizacijomis direktoriaus kompetencijai priskirtais klausimais pagal šios pareigybės funkcijas, inicijuoja ir diegia rekomendacijas bibliotekos paslaugų sistemos, plėtros, kokybės gerinimo srityje;
8.15. vykdo kitas Lietuvos Respublikos teisės aktuose ir bibliotekos nuostatuose numatytas funkcijas siekdamas įgyvendinti bibliotekai keliamus tikslus.
                
IV. ATSAKOMYBĖ
               
              	9. Direktorius atsako už:
                     9.1. Lietuvos Respublikos kultūros ministro įsakymų, Šakių rajono savivaldybės tarybos sprendimų, mero potvarkių, administracijos direktoriaus  įsakymų, savivaldybės administracijos Kultūros ir turizmo skyriaus, kurio reguliavimo sričiai priskirta biblioteka, vedėjo nurodymų ir pavedimų vykdymą;
9.2. funkcijų, numatytų šiame pareigybės aprašyme ir Įstaigos nuostatuose, vykdymą laiku ir kokybiškai;
9.3. bibliotekos ir jos padalinių veiklą ir jos rezultatus;
9.4. darbuotojų atranką, jų kvalifikaciją ir profesionalumą;
9.5. bibliotekos finansų kontrolę;
9.6. buhalterinės apskaitos organizavimą teisės aktų nustatyta tvarka;
9.7. tinkamą dokumentų valdymą;
9.8. priešgaisrinę, civilinę saugą.

